Nogometni savez Sjeverne Makedonije
Nogometni savez Sjeverne Makedonije (makedonski: Фудбалска Федерација на Македонија / Fudbalska Federacija na Makedonija; ФФМ/FFM) je najviše nogometno tijelo u Sjevernoj Makedoniji. Sjedište nogometnog saveza je u Skoplju. Nogometni savez Makedonije je osnovan 1948. godine. Član FIFA-e i UEFA-e je od 1994. Nogometni savez Makedonije organizira takmičenja: Prva nogometna liga Makedonije (makedonski: Прва македонска фудбалска лига), Druga nogometna liga Makedonije (makedonski: Втора македонска фудбалска лига), Treća nogometna liga Makedonije (makedonski: Трета македонска фудбалска лига), Kup Makedonije u nogometu (makedonski: Куп на Македонија), Superkup Makedonije u nogometu (makedonski: Македонски Супер Куп), Prva ženska nogometna liga Makedonije, Ženski nogometni kup Makedonije, Futsal i ostala takmičenja u omladinskim kategorijama. Pod kontrolom nogometnog saveza Makedonije su i nacionalne reprezentacije: muška, ženska te ostale reprezentacije u omladinskim kategorijama: muške U-21, U-19, U-17 i ženske U-19, U-17.